નવસારી રાષ્ટ્રીય ધોરીમાર્ગ નેશનલ હાઈવે નં.8 પર ગણેશ સિસોદરા ગામની સીમમાં આર.ટી.ઓ. ઓફિસ નજીક મહિન્દ્ર પીકઅપ નં.જીજે-5-બીવી-7932 ડિવાઈડર પર ચઢી જતા હાઈવે પરથી પસાર થતી ગટરલાઈનની દિવાલમાં ભટકાતા ગમખ્વાર અકસ્માત સર્જાયો હતો. આ અકસ્માતમાં સુરતના વરિયાવ વિસ્તારના બાળકો સહિત 22 જણાંને ઈજાઓ પહોંચી હતી. જ્યારે ત્રણ બાળકો સહિત પાંચ જણાંના મોત નીપજ્યા હતા. સુરતના વરિયાવ વિસ્તારના માછીવાડમાંથી બધા ભેગા મળીને આશરે 25 જેટલા લોકો દમણ હરવા ફરવા ગયા હતા. અને પરત ફરતા ગમખ્વાર અકસ્માતનો ભોગ બન્યા હતા.